b'\n_START_ARTICLE_\nVincas Butauskas\n_START_PARAGRAPH_\nVincas Butauskas (1887 m. gegu\xc5\xbe\xc4\x97s 20 d. Dub\xc4\x97nai prie Keturvalaki\xc5\xb3 \xe2\x80\x93 1980 m. spalio 1 d. Kaunas) \xe2\x80\x93 Lietuvos karinis veik\xc4\x97jas, pulkininkas.\n_START_SECTION_\nBiografija\n_START_PARAGRAPH_\nIki 1914 m. baig\xc4\x97 Tartu universiteto medicinos fakulteto 3 kursus, 1928 m. \xc4\x8cekoslovakijoje baig\xc4\x97 Intendant\xc5\xabros auk\xc5\xa1t\xc4\x85j\xc4\x85 karo mokykl\xc4\x85._NEWLINE_1909\xe2\x80\x931917 m. tarnavo Rusijos imperijos kariuomen\xc4\x97je, Pirmojo pasaulinio karo dalyvis. 1921 m. spalio m\xc4\x97n. mobilizuotas \xc4\xaf Lietuvos kariuomen\xc4\x99, dirbo Intendant\xc5\xabros skyriuje. Nuo 1922 m. spalio m\xc4\x97n. Maisto dalies vir\xc5\xa1ininko pad\xc4\x97j\xc4\x97jas, nuo 1923 m. rugs\xc4\x97jo m\xc4\x97n. Maisto dalies vir\xc5\xa1ininkas. Nuo 1926 m. sausio m\xc4\x97n. Maisto ir pa\xc5\xa1aro skyriaus vir\xc5\xa1ininkas, nuo 1930 m. baland\xc5\xbeio m\xc4\x97n. kariuomen\xc4\x97s intendanto pad\xc4\x97j\xc4\x97jas. 1932 m. pulkininkas_NEWLINE_TSRS okupavus Lietuv\xc4\x85, 1940 m. rugpj\xc5\xab\xc4\x8dio 1 d. atleistas i\xc5\xa1 kariuomen\xc4\x97s. Nuo 1941 m. bir\xc5\xbeelio 23 d. Kauno miesto ir apskrities karo komendant\xc5\xabros Tiekimo valdybos vir\xc5\xa1ininko pavaduotojas. Po Antrojo pasaulinio karo dirbo Kauno politechnikos institute. Palaidotas Romaini\xc5\xb3 kapin\xc4\x97se.'